## Tarifni sustav za usluge elektroenergetskih djelatnosti koje se obavljaju kao javne usluge

### NN 101/2002 (30.8.2002.), Tarifni sustav za usluge elektroenergetskih djelatnosti koje se obavljaju kao javne usluge

# VLADA REPUBLIKE HRVATSKE

1657

Na temelju članka 28. Zakona o energiji (»Narodne novine«, broj
68/2001), Vlada Republike Hrvatske je na sjednici održanoj 29. kolovoza 2002.
godine donijela

## TARIFNI SUSTAV

### ZA USLUGE ELEKTROENERGETSKIH DJELATNOSTI KOJE SE OBAVLJAJU KAO JAVNE USLUGE

OPĆE ODREDBE

Članak 1.

Ovim Tarifnim sustavom za usluge elektroenergetskih djelatnosti koje se
obavljaju kao javne usluge (u daljnjem tekstu: Tarif­ni sustav) utvrđuju se
tarifni elementi za obračun cijena električne energije, odnosno usluga
elektroenergetskih djelatnosti koje se obavljaju kao javne usluge za različite
energetske subjekte, odnosno kupce, ovisno o vrsti, snazi, kvaliteti i drugim
elementima isporučene ener­gije, na području Republike Hrvatske, te način
primjene tih elemenata.

Tarifni sustav se temelji na opravdanim troškovima poslovanja,
održavanja, zamjene, izgradnje ili rekonstrukcije objekata i zaštite okoliša,
te ostalim troškovima neophodnim za ispravno i pouzdano funkcioniranje
elektroenergetskog sustava, uključujući razuman rok povrata sredstava od
investicija u elektroenergetski sustav.

Članak 2.

HEP – Hrvatska elektroprivreda d.d., Zagreb, dužna je omogućiti
korištenje usluga koje se obavljaju kao »javne usluge« svim kupcima po uvjetima
iz ovog Tarifnog sustava.

Članak 3.

Osnovni elementi za obračun - tarifne stavke su za istu kategoriju
potrošnje jednaki na cijelom području Republike Hrvat­ske.

DEFINICIJE

Članak 4.

Pojedini izrazi u smislu ovog Tarifnog sustava imaju sljede­ća značenja:

1. *kategorija potrošnje* – kategorizacija kupaca s obzirom na
vrstu korisnika (kupca), naponsku razinu na kojoj preuzimaju električnu
energiju (za isporučitelja mjesto predaje), razdoblje isporuke i sezonsku ili
dnevnu dinamiku isporuke;

2. o*bračunski elementi* - komponente Tarifnog sustava na temelju
kojih se obračunavaju cijene električne energije, odnosno usluga energetskih
djelatnosti koje se obavljaju kao javne usluge za različite energetske
subjekte, odnosno kupce, ovisno o vrsti, snazi, kvaliteti i drugim elementima
isporučene ener­gije;

3. *povlašteni kupac* - kupac koji je u prethodnom obračun­skom
razdoblju ostvario godišnju potrošnju veću od potrošnje propisane zakonom i
stekao pravo da može slobodno izabrati opskrbljivača električne energije;

4. *tarifne stavke* - elementi koji omogućuju obračun naknade za
uslugu isporuke električne energije za obračunsko razdoblje, ovisno o vrsti
korisnika, razdoblju isporuke i sezonskoj ili dnevnoj dinamici isporuke;

5. *tarifni kupac* - kupac za kojeg se energija dobavlja na
regulirani način i po reguliranoj cijeni;

6. *tarifni model* - određena kombinacija tarifnih stavki.

KATEGORIJE POTROŠNJE

Članak 5.

Kupci se svrstavaju u sljedeće kategorije potrošnje:

- kupci na visokom naponu;

- kupci na srednjem naponu;

- kupci na niskom naponu – kućanstva;

- kupci na niskom naponu – javna rasvjeta;

- kupci na niskom naponu – poduzetništvo.

Kupci na visokom naponu su kupci kojima je mjesto predaje na visokom
naponu (od uključivo 110 kV pa naviše).

Kupci na srednjem naponu su kupci kojima je mjesto predaje na srednjem
naponu (od 1 kV do 110 kV).

Kupci na niskom naponu su kupci kojima je mjesto predaje na niskom
naponu (do uključivo 1 kV napona).

Članak 6.

Kategorija kućanstvo obuhvaća cjelokupnu potrošnju elek­trič­ne energije
ostvarenu u stanovima, kućama za odmor, garažama, stubištima u stambenim
zgradama i pristupima stambenim zgradama kao i potrošnju za pogon zajedničkih
uređaja u stambenim zgradama (dizala, strojevi za pranje i sušenje rublja i sl.,
te motori centralnog grijanja i kućnih vodovoda).

Kategorija javne rasvjete obuhvaća samo potrošnju električ­ne energije
za osvjetljavanje ulica, trgova, cesta, spomenika, povijesnih objekata i
uređaja za prometnu signalizaciju.

Kategoriju poduzetništvo čine svi kupci na niskom naponu, a koji nisu
navedeni kao kućanstvo ili javna rasvjeta.

STRUKTURA CIJENE ELEKTRIČNE ENERGIJE

Članak 7.

Cijena električne energije sadržava:

- naknadu za uslugu isporuke električne energije;

- naknadu za obavljanje poslova reguliranja energetskih dje­lat­nosti;

- naknadu za snošenje naslijeđenih troškova.

Članak 8.

Naknada za uslugu isporuke
električne energije obuhvaća sve troškove koji nastaju prilikom rada
elektroenergetskog sustava, udio u cijeni za potrebe razvoja sustava, te dobit
koju odobri Vijeće za regulaciju energetskih djelatnosti (u daljnjem tekstu:
Vijeće).

Naknada iz prethodnog stavka
sadržava troškove:

- proizvodnje i/ili dobave
električne energije;

- prijenosa električne
energije;

- distribucije električne energije;

- opskrbe električnom
energijom;

- vođenja elektroenergetskog
sustava;

- organiziranja tržišta
električne energije.

Članak 9.

Naknada za regulaciju
energetskih usluga je dio cijene elek­trične energije iz koje se financira rad
Vijeća.

Iznos naknade iz stavka 1
ovog članka propisuje Vlada Republike Hrvatske.

Članak 10.

Naknada za snošenje
naslijeđenih troškova je dio cijene električne energije iz koje se podmiruju
obaveze i troškovi nastali prije 1. siječnja 2002. godine, a koji ne mogu ili
ne mogu u cijelosti biti pokriveni u tržišnim uvjetima poslovanja.

Energetski subjekt, koji je
nositelj obveze javne usluge, treba u roku od 12 mjeseci od stupanja na snagu
Zakona o energiji utvrditi iznos naslijeđenih troškova i zatražiti suglasnost Vijeća
za određivanje naknade za snošenje tih troškova u cijeni energije, za pojedine
kategorije potrošnje.

Članak 11.

Cijena električne energije za
svaku kategoriju potrošnje od­re­đu­je se tarifnim modelima.

Tarifni modeli i tarifne
stavke navedene su Prilozima 1. do 5. i čine sastavni dio ovog Tarifnog
sustava.

Članak 12.

Obračunski elementi za
obračun naknade za uslugu isporuke električne energije su:

1. radna snaga izražena u kW;

2. preuzeta radna energija
izražena u kWh;

3. prekomjerno preuzeta
jalova energija izražena u kvarh;

4. stalna mjesečna naknada.

Članak 13.

Radna snaga (kW) određuje se
na temelju vršnog optere­ćenja. Vršno opterećenje je najveće srednje
opterećenje izmjereno tijekom 15 minuta mjesečnog obračunskog razdoblja u doba
viših dnevnih tarifnih stavki, ako je kupac osigurao odgovarajuće mjerenje.

Mjesečno obračunsko razdoblje
je razdoblje između dva očitanja, što je u pravilu unutar razdoblja od 30 ± 3
dana.

Ako kupac preuzima električnu
energiju na više mjesta, izmjerena snaga se obračunava odvojeno za svako mjesto
prik­ljučka. Ako se kupcu vršno opterećenje mjeri na više mjesta predaje, a u
okviru jedne građevinske lokacije, izmjerena snaga se utvrđuje zbrajanjem
istovremenih vršnih opterećenja na svim mjestima mjerenja.

Za utvrđivanje vršnog opterećenja društvima željezničkog prometa za
potrebe elektrovuče, jednom građevinskom lokacijom smatraju se pruge
elektrificirane jednofaznim izmjeničnim sustavom 25 kV, a pruge elektrificirane
istosmjernim sustavom 3 kV, drugom građevinskom lokacijom.

Prigodom utvrđivanja
obračunske snage za isporuku električ­ne energije društvima gradskog prometa za
potrebe elektrovuče kao jedna građevinska lokacija, smatra se kompletna mreža
gradskog prometa s električnom vučom.

Pri priključenju ili
isključenju u vremenu između dva oči­tanja, izmjerena snaga za to mjesečno
obračunsko razdoblje obra­čunava se proporcionalno broju dana priključenja u
tom razdoblju.

Iznos troška radne snage
izračunava se množenjem iznosa radne snage s odgovarajućom tarifnom stavkom,
koja se iskazuje kao jedinična cijena radne snage.

Članak 14.

Radna energija (kWh) se
određuje mjerenjem.

Iznos troška radne energije
izračunava se množenjem iznosa radne energije s odgovarajućom tarifnom stavkom,
koja se iskazuje kao jedinična cijena radne energije.

Članak 15.

Prekomjerno preuzeta jalova
energija (kvarh) je pozitivna razlika između stvarno preuzete jalove energije i
jalove energije koja odgovara faktoru snage cos fi = 0.95, odnosno to je
preuzeta jalova energija koja prelazi 33% preuzete radne energije.

Članak 16.

Ako kupac ne raspolaže
brojilom za mjerenje potrošnje jalove energije, prekomjerno preuzeta jalova
energija se utvrđuje povremeno ugrađenim mjernim uređajima za tu energiju.

Povremeno mjerenje jalove energije,
prema vlastitoj potrebi ili na zahtjev kupca vrši isporučitelj. Vrijeme
mjerenja određuje isporučitelj i ono mora trajati najmanje 24 sata.

Prekomjerno preuzeta jalova
energija izračunata na temelju povremenog mjerenja, primjenjuje se do ponovnog
mjerenja i na temelju tog prosjeka obračunava se prekomjerno preuzeta jalova
energija do prvog dana obračunskog razdoblja u kojem će se izvršiti novo
mjerenje.

Iznos troška prekomjerno
preuzete jalove energije izraču­nava se množenjem iznosa prekomjerno preuzete
jalove energije s odgovarajućom tarifnom stavkom, koja se iskazuje kao
jedinična cijena jalove energije.

Članak 17.

Ako kupac preuzima električnu
energiju na više mjesta predaje različitih naponskih razina, isporučena
električna energija obračunava se odvojeno prema naponskim razinama.

Članak 18.

Stalna mjesečna naknada je
mjesečna naknada fiksnog iznosa za svako mjerno mjesto. Naknada obuhvaća
troškove očita­vanja, obračuna, dostave računa i naplate, te održavanja mjernog
mjesta i ostale troškove koji nisu direktno ovisni o količini preuzete
električne energije.

Članak 19.

Ako se električna energija ne
mjeri na mjestu predaje, već na naponu nižeg, višeg ili istog reda od napona
predaje, izmjerena količina električne energije uvećana, odnosno smanjena za
gubit­ke vodova i transformacije, obračunava se prema tarifnim stavkama koje
vrijede za napon mjesta predaje.

Gubici se utvrđuju tehničkim postupkom. Jednom utvrđeni gubici mogu se
korigirati na zahtjev isporučitelja ili kupca jedanput godišnje.

Članak 20.

Ako se na granici osnovnih sredstava isporučitelja i osnovnih sredstava
kupca, odnosno elektroenergetskih postrojenja, iz teh­ničkih razloga električna
energija ne mjeri, mjesto predaje nalazi se za kupce na niskom naponu na mjestu
mjerenja, a za ostale kupce na granici vlasništva osnovnih sredstava.

Članak 21.

Pri obračunavanju snage, preuzete radne energije i preko­mjerno preuzete
jalove energije kilovati (kW), kilovatsati (kWh) i kilovarsati (kvarh)
zaokružuju se na cijele brojeve.

Pri promjeni iznosa pojedine tarifne stavke u vremenu iz­među dva
očitanja, obračun za to mjesečno obračunsko razdoblje se vrši razmjerno broju
dana važenja pojedinih iznosa tarifnih stavki.

Članak 22.

Tarifne stavke kupca na visokom i srednjem naponu razlikuju se po sezonama
i dijele na:

- tarifne stavke u višoj sezoni (VS) i;

- tarifne stavke u nižoj sezoni (NS).

Mjeseci više sezone su: siječanj, veljača, ožujak, te listopad, studeni
i prosinac.

Ostali mjeseci u godini su mjeseci niže sezone.

Po tarifnim stavkama više, odnosno niže sezone, obračunava se električna
energija isporučena od očitanja mjernog uređaja najbližeg datumu početka
pojedine sezone. Razmak od očitanja do početka sezone ne smije biti duži od 7
(sedam) dana.

Članak 23.

Tarifne stavke za prodaju električne energije utvrđuju se prema dobi
dana i dijele se na:

- više dnevne tarifne stavke (VT) za vrijeme većeg dnevnog opterećenja
elektroenergetskog sustava,

- niže dnevne tarifne stavke (NT) za vrijeme manjeg dnevnog opterećenja
elektroenergetskog sustava.

Po višim dnevnim tarifnim stavkama obračunava se elek­trič­na energija
isporučena u vremenu od 6 do 22 sata u raz­dob­lju kada se koristi zimsko
računanje vremena, a u vremenu od 7 do 23 sata u razdoblju kada se koristi
ljetno računanje vremena.

Po nižim dnevnim tarifnim stavkama obračunava se električ­na energija
isporučena u vremenu od 22 do 6 sati idućeg dana u razdoblju kada se koristi
zimsko računanje vremena, a u vremenu od 23 do 7 sati idućeg dana u razdoblju
kada se koristi ljetno računanje vremena.

Uklopni satovi dvotarifnih brojila električne energije stalno su
postavljeni po srednjoeuropskom vremenu i na prijelazu na ljetno računanje
vremena ne pomiču se za sat naprijed.

Članak 24.

Kupci mogu jedanput godišnje (po isteku 12 mjeseci od zad­nje promjene)
promijeniti tarifni model, ukoliko su na mjernom mjestu osigurani tehnički
uvjeti potrebni za mjerenje prema odabranom tarifnom modelu.

Opredjeljenje za tarifni model iz stavka 1. ovoga članka ne
podrazumijeva i obvezujuću promjenu mjernog uređaja.

TARIFNI MODELI ZA KUPCE NA VISOKOM I SREDNJEM NAPONU

Članak 25.

Tarifne stavke za kategoriju potrošnje kupci na visokom naponu utvrđuju
se za tarifni model Bijeli.

Obračun se sastoji od stalne mjesečne naknade, naknade za radnu snagu
(kn/kW), te troška radne (kn/kWh) i prekomjerno preuzete jalove energije
(kn/kvarh) – Prilog 1.

Članak 26.

Tarifne stavke za kategoriju potrošnje kupci na srednjem naponu utvrđuju
se za tarifni model Bijeli.

Obračun se sastoji od stalne mjesečne naknade, naknade za radnu snagu (kn/kW),
te troška radne (kn/kWh) i prekomjerno preuzete jalove energije (kn/kvarh) –
Prilog 2.

Članak 27.

Izmjerena snaga u odnosu na ugovorenu snagu ili snagu iz
elektroenergetske suglasnosti svakog kupca ispravlja se na sljedeći način:

- ako je izmjerena snaga u obračunskom razdoblju između 105% i 85%
ugovorene snage, izmjerena snaga bit će temelj za obračun;

- ako je izmjerena snaga veća od 105% ugovorene snage, obračunska snaga
u tom razdoblju bit će jednaka izmjerenoj snazi uvećanoj za dvostruku razliku
između izmjerene snage i vrijednosti 105% ugovorene snage;

- ako je izmjerena snaga u obračunskom razdoblju manja od 85% ugovorene
snage, obračun se vrši za snagu 85% ugovorene snage.

Kupci mogu ugovoriti različite snage po obračunskim raz­dob­ljima. Ukoliko
kupac želi promjenu snage za iduće obračunsko razdoblje, njegov zahtjev za
promjenom snage mora biti zaprimljen najmanje 7 dana prije početka obračunskog
razdoblja na koji se odnosi.

Ako kupac ili isporučitelj ne zatraži promjenu prije isteka ugovora,
ugovor će se smatrati produženim i valjanim za naredno razdoblje.

Ugovor se može otkazati jedan mjesec prije isteka ugovorenog roka.

Članak 28.

Ako se tijekom obračunskog razdoblja obujam zadanih ogra­ni­čenja
potrošnje električne energije ili snage mijenja, izmjerena snaga izračunava se
ponderiranjem vršnih opterećenja pojedinih intervala u obračunskom razdoblju.

Prema stavku 1 ovog članka postupit će se i u slučaju ako se obujam
ograničenja mijenja u tijeku mjesečnog obračunskog razdoblja.

Članak 29.

Ako se preko mjernih uređaja jednog kupca koji je priključen na visoki i
srednji napon opskrbljuje električnom energijom drugi kupac (neizravni kupac),
potrošnja električne energije kupca priključenog na visoki ili srednji napon,
kod kojeg su smješteni mjerni uređaji, umanjuje se prigodom obračunavanja za
onu količinu električne energije koju je potrošio neizravni kupac.

Odrednice iz stavka 1. ovog članka vrijede samo u iznimnim slučajevima
kad ne postoje druge tehničke mogućnosti mjerenja potrošnje energije i snage
kupca.

TARIFNI MODELI ZA KUPCE NA NISKOM NAPONU

Članak 30.

Tarifne stavke za kategoriju
potrošnje kupci na niskom naponu – kućanstva utvrđuju se za sljedeće tarifne
modele (Prilog 3.):

- Plavi - obračun se sastoji
od stalne mjesečne naknade i troška radne energije (kn/kWh - jednotarifno
mjerenje);

- Bijeli - obračun se sastoji
od stalne mjesečne naknade i troška radne energije (kn/kWh - dvotarifno
mjerenje);

- Narančasti - postoji samo
tarifna stavka za utrošenu radnu energiju (kn/kWh), primjenjivo za kupce sa
instaliranim samonaplatnim brojilom;

- Crni - obračun se sastoji
od stalne mjesečne naknade i troška radne energije (kn/kWh – jednotarifno
mjerenje), primjenjivo za kupce sa upravljanom potrošnjom.

Članak 31.

Tarifne stavke za kategoriju
potrošnje kupci na niskom naponu – poduzetništvo utvrđuju se za sljedeće
tarifne modele (Prilog 4.):

- Plavi - obračun se sastoji
od stalne mjesečne naknade i troška radne (kn/kWh) i jalove energije (kn/kWh -
jednotarifno mjerenje);

- Bijeli - obračun se sastoji
od stalne mjesečne naknade i troška radne (kn/kWh) i jalove energije (kn/kWh -
dvotarifno mjerenje);

- Crveni - obračun se sastoji
od stalne mjesečne naknade, naknade za angažiranu snagu (kn/kW) i troška radne
(kn/kWh) i jalove energije (kn/kWh - dvotarifno mjerenje); model je obavezan za
kupce kategorije poduzetništvo sa priključnom snagom 30 kW i više (snaga iz
elektroenergetske suglasnosti)

- Narančasti - postoji samo
tarifna stavka za utrošenu radnu energiju (kn/kWh), primjenjivo za kupce sa
instaliranim samonaplatnim brojilom.

Članak 32.

Tarifne stavke za kategoriju
potrošnje kupci na niskom naponu – javna rasvjeta utvrđuju se za sljedeći
tarifni model (Prilog 5.):

- Plavi - obračun se sastoji
od stalne mjesečne naknade i troška radne energije (kn/kWh - jednotarifno
mjerenje).

Članak 33.

Ako se potrošnja električne
energije za kategoriju kućanstva i kategoriju poduzetništva mjeri zajedno,
ukupna potrošnja električne energije obračunava se kao potrošnja kategorije s
višim tarifnim stavkama u trenutku obračuna.

Članak 34.

Kod upravljane potrošnje
električne energije vrijeme opskrbe određuje isporučitelj, s tim da se kupcu
jamči opskrba osam sati tijekom dana (u pravilu tijekom niže dnevne tarife).

Odredba prethodnog stava primjenjivat će se ako isporučitelj ima
izgrađen sustav daljinskog upravljanja, a kupac instalaciju koja omogućava da
se ova potrošnja može posebno registrirati i trošila u fiksnom spoju uredno
plombiranom od strane isporuči­telja.

ZAVRŠNE I PRIJELAZNE ODREDBE

Članak 35.

Naknade za priključivanje na
elektroenergetski sustav ili za povećanje priključne snage definirane su u
Pravilniku o uvjetima i načinu izračuna troškova priključka korisnika na
distribucijsku mrežu, koji donosi ministar, sukladno Zakonu o tržištu
električne energije.

Članak 36.

Za postojeće kupce na visokom
naponu, sa mjestom predaje na 110 kV, do 31. ožujka 2003. godine odobrava se
popust na iznos naknade za radnu snagu. Naknada za radnu snagu u vrijeme trajanja
više sezone u ovom prijelaznom razdoblju iznosi 30,00 kn/kW, a za vrijeme
trajanja niže sezone 20,00 kn/kW.

Članak 37.

Za postojeće kupce na
srednjem naponu, sa mjestom predaje na 35 kV, do 31. ožujka 2003. godine
odobrava se popust na iznos naknade za radnu snagu. Naknada za radnu snagu u
vrijeme trajanja više sezone u ovom prijelaznom razdoblju iznosi 36,00 kn, a za
vrijeme trajanja niže sezone 24,00 kn/kW.

Članak 38.

Danom stupanja na snagu ovog
Tarifnog sustava postojeći kupci bit će automatski (prema postojećoj mjernoj
opremi) raspoređeni u sljedeće tarifne modele:

1. Kupci na naponu 110 kV u
tarifni model za visoki napon – Bijeli.

2. Kupci na naponu 35 i 10
(20) kV u tarifni model za srednji napon – Bijeli.

3. Kupci javne rasvjete u
tarifni model za niski napon – jav­na rasvjeta - Plavi.

4. Kupci kategorije »ostali
na 0,4 kV« u tarifni model za niski napon – poduzetništvo i to:

- jednotarifna brojila u
tarifni model – Plavi,

- dvotarifna i trotarifna
brojila sa priključnom snagom manjom od 30 kW u tarifni model – Bijeli,

- dvotarifna i trotarifna
brojila sa priključnom snagom većom od 30 kW u tarifni model – Crveni,

- samonaplatna brojila u
tarifni model – Narančasti,

5. Kupci kategorije kućanstvo
u tarifni model za niski napon – kućanstva i to:

- jednotarifna brojila u
tarifni model – Plavi,

- dvotarifna i trotarifna
brojila u tarifni model – Bijeli,

- samonaplatna brojila u
tarifni model – Narančasti,

- upravljana potrošnja u
tarifni model – Crni.

Članak 39.

Naknada za regulaciju
energetskih usluga neće se kupcima naplaćivati u 2002. godini.

Članak 40.

Naknada za naslijeđene
troškove neće se kupcima naplaći­vati u 2002. godini.

Članak 41.

Primjenu ovog Tarifnog sustava nadzire Vijeće.

Članak 42.

Stupanjem na snagu ovoga Tarifnoga sustava prestaje važiti Tarifni
sustav za prodaju električne energije (»Narodne novine«, br. 8/91, 10/91,
23/92, 33/93, 43/93 i 20/94).

Članak 43.

Ovaj Tarifni sustav stupa na snagu danom objave u »Narodnim novinama«, a
primjenjuje se od 1. rujna 2002. godine.

Klasa: 310-02/02-03/04
Urbroj: 5030116-02-5
Zagreb, 29. kolovoza 2002.

Predsjednik
**Ivica Račan**, v. r.

if !supportEmptyParas endif

if !supportEmptyParas endif

if !supportEmptyParas endif

  **Prilog 1
if !supportLineBreakNewLine
endif**

TARIFNI MODELI ZA VISOKI NAPON

|  |  |  |  |  |
| --- | --- | --- | --- | --- |
| **Obračunski  element** | **TARIFNE STAVKE** | | | **TARIFNI MODEL** |
| **Jedinica  mjere** | **Sezonski** | **Dnevni** | **Bijeli** |
| Radna snaga | kn/kW | viši | - | 50,00 |
| niži | - | 34,00 |
| if !supportEmptyParas endif | if !supportEmptyParas endif | viši | VT | 0,27 |
| Radna energija | kn/kWh | NT | 0,12 |
| niži | VT | 0,25 |
| if !supportEmptyParas endif | if !supportEmptyParas endif | NT | 0,11 |
| Jalova energija | kn/kvarh | if !supportEmptyParas endif | if !supportEmptyParas endif | 0,10 |
| Stalna mjesečna | kn/mjesec | if !supportEmptyParas endif | if !supportEmptyParas endif | 100,00 |
| naknada | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

**Prilog 2**

if !supportEmptyParas endif

TARIFNI MODELI ZA NISKI NAPON

if !supportEmptyParas endif

if !supportEmptyParas endif

|  |  |  |  |  |
| --- | --- | --- | --- | --- |
| **Obračunski  element** | **TARIFNE STAVKE** | | | **TARIFNI MODEL** |
| **Jedinica  mjere** | **Sezonski** | **Dnevni** | **Bijeli** |
| Radna snaga | kn/kW | viši | - | 60,00 |
| niži | - | 40,00 |
| if !supportEmptyParas endif | if !supportEmptyParas endif | viši | VT | 0,36 |
| Radna energija | kn/kWh | NT | 0,17 |
| niži | VT | 0,33 |
| if !supportEmptyParas endif | if !supportEmptyParas endif | NT | 0,15 |
| Jalova energija | kn/kvarh | if !supportEmptyParas endif | if !supportEmptyParas endif | 0,13 |
| Stalna mjesečna | kn/mjesec | if !supportEmptyParas endif | if !supportEmptyParas endif | 100,00 |
| naknada | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

if !supportEmptyParas endif

**Prilog 3**

if !supportEmptyParas endif

TARIFNI MODELI ZA NISKI NAPON
- KUĆANSTVA

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| **Obračunski  element** | **TARIFNE STAVKE** | | **TARIFNI MODEL** | | | |
| **Jedinica  mjere** | **Dnevni** | **Plavi** | **Bijeli** | **Narančasti** | **Crni** |
| Radna energija | kn/kWh | VT | 0,60 | 0,64 | 0,81 | 0,28 |
| NT | – | 0,32 | – | 0,28 |
| Stalna mjesečna   naknada | kn/mjesec | if !supportEmptyParas endif | 15,00 | 15,00 | – | 5,00 |

if !supportEmptyParas endif

if !supportEmptyParas endif

if !supportEmptyParas endif

**Prilog 4**

if !supportEmptyParas endif

TARIFNI MODELI ZA NISKI NAPON
- PODUZETNIŠTVO

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| **Obračunski  element** | **TARIFNE STAVKE** | | **TARIFNI MODEL** | | | |
| **Jedinica  mjere** | **Dnevni** | **Plavi** | **Bijeli** | **Crveni** | **Narančasti** |
| Radna snaga | kn/kW | if !supportEmptyParas endif | – | – | 30,00 | – |
| Radna energija | kn/kWh | VT | 0,60 | 0,64 | 0,52 | 0,81 |
| NT | – | 0,32 | 0,24 | – |
| Jalova  energija | kn/kvarh | if !supportEmptyParas endif | 0,15 | 0,15 | 0,15 | – |
| Stalna  mjesečna  naknada | kn/mjesec | if !supportEmptyParas endif | 60,00 | 60,00 | 60,00 | – |

if !supportEmptyParas endif

if !supportEmptyParas endif

**Prilog 5**

if !supportEmptyParas endif

TARIFNI MODELI ZA NISKI NAPON
– JAVNA RASVJETA

if !supportEmptyParas endif

|  |  |  |  |
| --- | --- | --- | --- |
| **Obračunski  element** | **TARIFNE STAVKE** | | **TARIFNI MODEL** |
| **Jedinica mjere** | **Dnevni** | **Bijeli** |
| Radna energija | kn/kWh | VT | 0,45 |
| NT | – |
| Stalna mjesečna naknada | kn/mjesec | if !supportEmptyParas endif | 30,00 |

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Ostalo, NN 101/2002-1657
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)